section_heading: Zatočenik Azkabana
paragraph_text: Kada je Harry pobjegao od Dursleyevih nakon što je napuhnuo svoju tetu, Fudge ga je dočekao pred Moćnim autobusom i odveo u 'Šuplji kotlić'. Tamo govori Harryju kako su oblivijatori izbrisali teti Margi sjećanje na događaj i da ga neće kazniti zbog trenutnih situacija u čarobnjačkom svijetu. Harry je pitao Fudgea da mu potpiše odobrenje da ide u Hogsmeade, no on nije htio jer ne bi bilo pošteno. Stoga je Fudge napustio kafić, a Harry je ostao sljedećih nekoliko tjedana u Zakutnoj ulici.